Taalgebruik: klant, kliëntArgieffoto (Foto: Alexas Fotos/Pixabay) ŉ Winkel het klante, maar ŉ onderneming wat ŉ professionele diens lewer, asook professionele of geleerde mense, behalwe dokters, het kliënte. Dokters het pasiënte. Veeartse het kliënte wie se diere die pasiënte is. Die gebruik van kliënt het verruim en dit kom al hoe meer voor waar klant oorspronklik gebruik is. klant iemand wat (gereeld) by iemand, ŉ winkel, ens. koop: Die winkelier het baie klante. • Klante stroom na die supermark se groot uitverkoping. • adverteer om klante lok • ŉ klant help/bedien. Opmerking: In hedendaagse Afrikaans word klant in hierdie betekenis dikwels deur kliënt vervang. kliënt iemand wat van ŉ ander persoon/maatskappy/organisasie se professionele diens/raad gebruik maak: Die prokureur het vanoggend ŉ afspraak met ŉ belangrike kliënt. Bronne: Handwoordeboek van die Afrikaanse Taal (HAT), Skryf Afrikaans van A tot Z